يا مجاهد فى سبيل الله

يا مجاهد فى سبيل الله اغنيه مصريه الفها بيرم التونسى و لحنها رياض السنباطى و غنتها سعاد محمد فى فيلم فتاه من فلسطين سنة 1948

كلمات 

يا مجاهد فى سبيل الله .. دا اليوم اللى بنستناه

طول يا بطل ما معانا سيوف .. الدنيا ياما بكره تشوف

احنا عرب اصلنا معروف.. فن الحرب احنا بدعناه

يا مجاهد فى سبيل الله

.....

كل حياتنا كفاح و جهاد .. شئ وارثينه عن الاجداد

اللى سابو لنا دول و بلاد .. فيها العز و فيها الجاه

يا مجاهد فى سبيل الله

.....

ارض جدودنا و غيرها مفيش .. فوقها نموت و عليها نعيش

مفيش مطرح للخفافيش .. و اللى بلاد الله طارداه

يا مجاهد فى سبيل الله

.....

يوم الحرب دا عمر جديد .. يبقا تعيش فيه تعيش فيه سعيد

وللا تروح الجنه شهيد .. عند الله و تفوز برضاه

يا مجاهد فى سبيل الله

.....

يوم الحرب دا يوم افراح .. نوهب له اعز الارواح

نوهبها بضمير مرتاح .. سـافر يللا فى حفظ الله

يا مجاهد فى سبيل الله

.....

يا مجاهد فى سبيل الله .. دا اليوم اللى بنستناه

طول يا بطل ما معانا سيوف .. الدنيا ياما بكره تشوف

احنا عرب اصلنا معروف .. فن الحرب احنا بدعناه

يا مجاهد فى سبيل الله

 نقد الاغنيه 
 الاغنيه تبرر الحرب باسم الله

مصادر

تصنيف:اغانى وطنيه مصريه
تصنيف:اغانى باللغه المصريه
تصنيف:كلمات اغانى